Pat Mitchellová: Veľa som premýšľala o ženskom priateľstve,
a mimochodom, tieto dve ženy,
je mi cťou poznamenať,
sú mojimi priateľkami už veľmi dlho.
Jane Fondová: Áno, sme.
PM: Jedna z mnohých vecí, ktoré som sa o ženskom priateľstve dočítala,
je niečo, čo povedal Cervantes.
Povedal: „O človeku“
v tomto prípade o žene,
„môžete veľa povedať, na základe spoločnosti, v ktorej sa zdržiava“.
Začnime –
(smiech)
JF: Máme veľký problém.
Lily Tomlinová: Podaj mi jednu z tých vôd,
som veľmi vysušená.
(smiech)
JF: Mrháš naším časom.
Máme veľmi obmedzený –
LT: Len byť vedľa nej zo mňa vysáva život.
(smiech)
JF: A to ste ešte nič nevideli.
V každom prípade – prepáč.
PM: Povedzte mi, akých priateľov si hľadáte?
LT: Hľadám niekoho, kto má zmysel pre zábavu,
je smelý,
pripravený, má názor na vládnutie v krajine,
kto má aspoň kúsoček vášne pre planétu,
niekoho, kto je slušný, má zmysel pre spravodlivosť
a myslí si, že som dosť dobrá.
(smiech)
(potlesk)
JF: Dnes ráno som uvažovala,
že ani neviem, čo by som robila bez svojich priateliek.
Pre mňa je to: „Mám priateľky, teda som.“
LT: (smiech)
JF: Nie, tak to je.
Som, pretože mám svoje ženské priateľky. Ony –
A ty si jednou z nich.
O tebe si nie som taká istá. Ony –
(smiech)
Ony mi dodávajú silu, robia ma múdrejšou,
odvážnejšou.
Poklepú ma po pleci, keď potrebujem usmerniť.
A väčšina z nich je tiež výrazne mladšia ako ja.
Chápete? Myslím, že je to milé – LT: Vďaka.
(smiech)
JF: Nie, s tebou tiež počítam, lebo, vieš, –
je milé mať sa s kým hrať a od koho sa učiť,
keď smeruješ ku koncu.
Blížim sa – Ja tam budem skôr ako ty.
LT: Nie, ja som rada, že starneme bok po boku.
(smiech)
JF: Ukazujem ti cestu.
(smiech)
LT: Áno, ukazuješ a ukazovala si.
PM: Ako starneme
a ako ideme rôznymi životnými cestami,
čo robíte preto, aby ste udržali priateľstvá vitálne a nažive?
LT: Musíte veľa využívať –
JF: Ona ma k sebe veľmi nepozýva, to ti poviem.
LT: Musíte veľa využívať sociálne siete –
Teraz buď ticho. Takže –
(smiech)
LT: Prechádzam si emaily a smsky
a hľadám svojich priateľov,
aby som im čo najskôr odpovedala,
pretože viem, že potrebujú moju radu.
(smiech)
Potrebujú moju podporu,
pretože väčšina sú spisovatelia, aktivisti alebo herci,
a ty si všetko z toho...
a ešte veľa iných opisných viet,
a chcem sa k vám dostať čo najskôr,
chcem, aby ste vedeli, že som tu pre vás.
JF: Používaš smajlíkov?
LT: Oh... JF: Nie?
LT: To je zahanbujúce. JF: Ja mám smajlíkov rada.
LT: Nie, ja to vyhláskujem –
svoju radosť, blahoželania a smútok
opisujem celým slovom.
JF: Napíšeš to rovno –
LT: Každé jedno písmeno.
(smiech)
JF: Taký puritán.
Ako starnem,
pochopila som dôležitosť priateľstiev,
takže sa snažím
byť iniciatívna a organizovať stretnutia, nenechať uplynúť príliš veľa času.
Veľa čítam,
a ako Lily vie,
knihy, ktoré sa mi páčia, posielam svojim priateľom.
LT: Keď sme sa dozvedeli, že tu dnes budeme,
poslala si mi veľa kníh o ženách, ženskom priateľstve,
a bola som prekvapená z toľkých kníh,
z toho ako veľa výskumu sa nedávno spravilo –
JF: A bola si vďačná? LT: Bola som vďačná.
(smiech)
PM: A –
LT: Počkaj, je to veľmi dôležité, lebo toto je ďalším príkladom,
ako sú ženy prehliadané, odsunuté bokom, opomínané.
Veľmi málo výskumu bolo o nás,
aj keď sme sa ponúkali toľkokrát.
JF: To určite.
(smiech)
LT: Je to veľmi vzrušujúce a bude vás to zaujímať.
Lekárska fakulta na Harvarde štúdiou dokázala,
že ženy, ktoré majú blízke priateľstvá so ženami,
sú menej náchylné na vývojové poruchy –
fyzické poruchy ako dôsledok starnutia,
a pravdepodobne budú žiť oveľa vitálnejšie, vzrušujúcejšie –
JF: A dlhšie –
LT: Radostnejšie životy.
JF: Žijeme o päť rokov dlhšie ako muži.
LT: Myslím, že radšej vymením roky za radosť.
(smiech)
LT: Ale najdôležitejšie je, že zistili –
výsledky boli také vzrušujúce a presvedčivé –
výskumníci zistili,
že nemať blízke ženské priateľky je škodlivé pre vaše zdravie
v takej miere ako fajčenie alebo nadváha.
JF: A ešte niečo –
LT: Svoju časť som povedala –
(smiech)
JF: Ok, tak si vypočujte moju časť, pretože sú tam ďalšie veci.
Pretože počas rokov, dekád,
študovali len mužov, keď sa pokúšali pochopiť stres,
a len nedávno študovali, čo sa deje nám ženám, keď sme v strese,
a ukázalo sa, že keď sme v strese my ženy,
naše telá sú zaplavené oxytocínom.
To je hormón, ktorý zlepšuje náladu, upokojuje a znižuje stres.
A ktorého množstvo sa nám zvýši, keď sme s priateľkami.
A ja si myslím, že je to jeden z dôvodov, prečo žijeme dlhšie.
A je mi ľúto mužov, pretože u nich to tak nefunguje.
Testosterón u mužov znižuje efekty oxytocínu.
LT: Keď sme ty, ja a Dolly natáčali „Od 9 do 5“...
JF: Och –
LT: Toľko sme sa nasmiali,
zistili sme, že máme toľko spoločného, aj keď sme také rozdielne.
Ona je hollywoodska modrá krv,
ja som drsné decko z Detroitu,
[Dolly] je južanka z chudobného mestečka v Tennessee,
a zistili sme, že sme úplne zosúladené ako ženy,
a muselo nám to –
toľko sme sa nasmiali – muselo nám to pridať aspoň desať rokov života.
JF: Myslím – často sme až krížili nohy.
(smiech)
Ak viete, čo tým myslím.
LT: Myslím, že všetci vieme, čo tým myslíš.
(smiech)
PM: Aj teraz pridávate desiatky rokov do našich životov.
Medzi knihami o ženskom priateľstve, ktoré nám Jane poslala,
bola jedna od ženy, ktorú veľmi obdivujeme, sestra Joan Chittister,
ktorá o ženskom priateľstve povedala,
že ženské priateľsvá nie sú len spoločenským aktom,
sú aj duchovným aktom.
Myslíte si o vašich priateľkách, že sú spirituálne?
Pridávajú do vášho života niečo duchovné?
LT: Spirituálne – úplne s tým súhlasím.
Pretože, obzvlášť v ľuďoch, ktorých poznáš dlhý čas,
a s ktorými si strávila čas,
vidím spirituálnu esenciu, ktorá je v nich,
jemnosť a zraniteľnosť.
Je to vlastne láska, zložka lásky vo vzťahu.
Vidím hlboko do tvojej duše.
PM: Aj ty to tak vidíš Jane –
LT: Ale ja mám špeciálne schopnosti.
JF: Sú rôzne typy priateľstiev.
Pracovní priatelia, párty priatelia,
tých mám veľa.
(smiech)
Ale oxytocín produkujúce priateľstvá majú...
Cítiť v nich to spirituálne, pretože nám otvárajú srdcia, však?
Ideme do hĺbky. A –
Zisťujem, že so svojimi blízkymi priateľkami často plačem.
Nie preto, že by som bola nešťastná, ale som nimi tak dotknutá a inšpirovaná.
LT: A vieš, že jedna z vás čoskoro odíde.
(smiech)
PM: Dve z nás sú tu teraz, Lily, o ktorej z nás hovoríš?
(smiech)
Myslím, že keď ženy hovoria o svojich priateľstvách,
muži často vyzerajú trochu zmätení.
Čo sú podľa vás rozdiely
medzi mužskými a ženskými priateľstvami?
JF: Je tam mnoho rozdielov,
a myslím si, že musíme s mužmi veľa súcitiť –
(smiech)
lebo nemajú to, čo my.
Čo môže byť dôvodom, prečo zomierajú skôr.
(smiech)
Mám s mužmi veľký súcit,
pretože ženy, bez srandy –
ženské vzťahy a priateľstvá sú plné odhalení, ideme do hĺbky.
Veľa odhaľujú.
Riskujeme zraniteľnosť – to je niečo, čo muži nerobia.
Koľko krát som sa ťa spýtala: „Ako mi to ide?“
„Nepokazila som to?“
PM: Ide ti to fantasticky.
(smiech)
JF: Pýtame sa takéto a podobné otázky
svojich priateliek, muži to nerobia.
Ženské vzťahy sú tvárou v tvár,
zatiaľ čo mužské sú skôr bok po boku.
LT: Muži väčšinou neodhaľujú svoje emócie,
hlbšie pocity chcú potlačiť.
Je to všeobecná, obvyklá myšlienka.
Radšej pôjdu do svojích brlohov pozerať futbal alebo hrať golf,
preberať šport, poľovačku, autá alebo sexovať.
Je to skôr mužský typ správania.
JF: Myslela si – LT: Rozprávajú sa o sexe.
Myslela som, že majú sex,
ak niekoho dostanú do svojho brlohu –
(smiech)
JF: Ale vieš, čo mi príde zaujímavé,
a znova, psychológovia to až donedávna netušili –
že muži sa rodia rovnako vzťahoví ako ženy.
Ak si pozriete videá novorodencov, chlapcov a dievčat,
uvidíte, že chlapci rovnako ako dievčatá
hľadia matke do očí,
potrebujú tú výmenu energie.
Keď matka pohľad odvráti, na dieťati je vidieť zdesenie,
aj chlapci začnú plakať.
Potrebujú vzťah.
A otázka je, prečo sa to zmení počas dospievania?
A odpoveď je, že v dôsledku patriarchálnej kultúry,
ktorá chlapcom a mladým mužom hovorí,
že potrebovať vzťahy a byť emocionálny je dievčenské.
Skutoční muži si nepýtajú inštrukcie a neprejavujú potreby,
nejdú k doktorovi, keď sa cítia zle.
Nežiadajú o pomoc.
Jeden citát, ktorý sa mi veľmi páči, hovorí:
„Muži sa obávajú, že 'my', vymaže jeho 'ja'.“
Jeho vnímanie seba.
Zatiaľ čo ženské vnímanie seba bolo vždy trochu deravé.
Ale naše „my“ je našou spásou,
robí nás silnejšími.
Nie sme lepšie ako muži,
len nemusíme dokazovať našu mužnosť.
LT: A tak –
JF: To bol citát Glorie Steinem.
Takže môžeme vyjadriť našu ľudskosť – LT: Viem, kto je Gloria Steinem.
JF: Viem, že vieš, kto to je, ale myslím si –
(smiech)
Myslím si, že je to dobrý citát.
Nie sme lepšie ako muži, len nemusíme dokazovať našu mužnosť.
To je veľmi dôležité.
LT: Ale je to vštepené v kultúre,
muži sú spokojní s patriarchátom.
A my musíme docieliť, aby nastala zmena.
JF: Ženské priateľstvá sú ako obnoviteľné zdroje energie.
LT: To je to, čo je na tom zaujímavé.
To preto, že naše priateľstvá –
ženské priateľstvá sú len na skok od sesterstva
a sesterstvo môže byť veľmi mocná sila,
ktorá dáva svetu –
robí ho tým, čím by mal byť –
to, čo ľudstvo zúfalo potrebuje.
PM: Preto o tom hovoríme,
pretože ženské priateľstvá sú,
ako si povedala, Jane,
obnoviteľným zdrojom energie.
Ako tú energiu vieme využiť?
JF: Ženy sú najrýchlejšie rastúcou demografickou skupinou,
obzvlášť staršie ženy.
A ak využijeme našu silu, môžeme zmeniť svet.
A hádajte čo? My musíme.
(potlesk)
A musíme to spraviť čoskoro.
A jedna z vecí, ktoré musíme spraviť –
a ako ženy to môžeme spraviť –
určitým spôsobom nastavujeme spotrebiteľské štandardy.
Musíme spotrebúvať menej.
My, v západnom svete, musíme spotrebúvať menej
a keď nakupujeme, musíme nakupovať lokálne produkty,
musíme nakupovať potraviny dopestované lokálne.
My sme tí, ktorí sa potrebujú odpojiť zo siete.
Musíme sa stať nezávislými od fosílnych palív.
A spoločností, ktoré ich predávajú –
ako Exxon a Shell a podobných darebákov –
pretože sú –
ktorí nám povedia, že bez nich sa vrátime do doby kamennej.
Že alternatívy zatiaľ nie sú dosť dobré,
ale to nie je pravda.
Existujú krajiny, ktoré už teraz
využívajú hlavne obnoviteľné zdroje energie a darí sa im celkom dobre.
Hovoria nám, že ak sa odpútame od fosílnych palív,
vrátime sa do doby kamennej,
ale v skutočnosti, ak začneme využívať obnoviteľnú energiu,
a nie vŕtať v Arktíde –
LT: Ó áno.
JF: A nebudeme ťažiť ropné piesky v Alberte.
Správne.
Tak budeme –
bude väčšia demokracia, viac práce a viac blahobytu,
a sú to ženy, ktoré nás povedú.
LT: Možno máme dostatočnú silu na začatie tretej vlny feministického hnutia
s našimi sestrami po celom svete,
so ženami, ktoré nevidíme, ktoré možno nikdy nestretneme,
ale toto nás spája,
pretože –
Aristoteles povedal –
väčšina ľudí –
ľudia by vymreli bez mužských priateľstiev.
A kľúčové slovo tu bolo „mužských“.
Pretože verili, že priateľstvo musí byť medzi seberovnými
a ženy neboli považované za rovnocenné –
JF: Gréci si mysleli, že nemáme dušu.
LT: Presne tak. To len ukazuje, aký obmedzený Aristoteles bol.
(smiech)
Ale počkajte, najlepšia časť.
Ale teraz muži potrebujú ženy.
Zem potrebuje ženy.
Ústava Spojených štátov potrebuje ženy.
My dokonca nie sme ani v ústave.
JF: Myslíš dodatok o rovnosti práv.
LT: Presne.
Sudkyňa Ginsbergová povedala čosi ako –
každá ústava napísaná po druhej svetovej vojne
obsahuje časť, ktorá stavia ženy na rovnakú úroveň ako mužov,
ale naša nie.
Takže to by bol na začiatok dobrý krok.
Veľmi veľmi mierny –
JF: Správne.
(potlesk)
A rodová rovnosť je ako príliv,
ktorý dvihne všetky lode, nielen ženy.
PM: Potrebujeme nové vzory, ktoré by ukázali, ako na to.
Ako byť priateľmi,
ako uvažovať o našej sile v nových oblastiach,
ako konzumenti, ako občania tohto sveta,
a to je to, čo robí Jane a Lily
vzormi, v tom, ako môžu byť ženy priateľkami –
veľmi dlhý čas,
a aj keď spolu niekedy nesúhlasia.
Ďakujem.
Ďakujem vám obom.
(potlesk)
JF: Ďakujem.
LT: Ďakujem.
JF: Ďakujem.
(potlesk)